iraklixyz/georgian-wikipedia-cleaned huggingface dataset:
რადიო პროგრესი

რადიო „პროგრესი“ 97.5 — ქართული რადიოსადგური. იგი დაარსდა 2009 წლის დეკემბერში. დამფუძნებლები არიან შპს „რადიო არტი +“–ის მფლობელი ნატალია კვანტალიანი და აღმასრულებელი დირექტორი მიხეილ მინდაძე.

რადიოსადგურმა საცდელი მაუწყებლობა დაიწყო 2010 წლის ნოემბერში, ხოლო სრული სამაუწყებლო ბადე წარდგენილ იქნა 2011 წლის 12 აპრილს.

რადიოსადგურის საეთერო სივრცე წარმოდგენილია შემდეგი ფორმატით: (ევროპასა და აშშ-ში პოპულარული ფორმატი). კვლევების შედეგად, არსებული ფორმატი გაფართოვდა და დაინერგა საქართველოში.

რადიოს ეთერში ყურადღება გამახვილებულია თანამედროვე, რიტმულ მუსიკაზე. რადიოს მუსიკალური ბაზა წარმოდგენილია — პროგრესული და კონსერვატიული მელოდიებით: .

მუსიკის გარდა, რადიოსადგურის ეთერში აპოლიტიკური ინფორმაცია გადაიცემა. რადიომსმენელი აქტიურად მონაწილეობს სხვადასხვა სახის პროექტებსა თუ მუსიკალური პროგრამის შედგენაში.

რადიოს მაუწყებლობა ვრცელდება თბილისში, აღმოსავლეთ საქართველოს ნაწილსა და შიდა და ქვემო ქართლის ტერიტორიის ნაწილზე დიაპაზონის 97.5 სიხშირის ტალღაზე.
ჯენიფერ ლოურენსი

ჯენიფერ შრეიდერ ლოურენსი (; დ. 15 აგვისტო, 1990, ლუისვილი, კენტუკი, აშშ) — ამერიკელი მსახიობი. არის ოქროს გლობუსისა და ოსკარის ჯილდოების ლაურეატი.

ბიოგრაფია
ჯენიფერ შრეიდერ ლოურენსი დაიბადა 15 აგვისტოს 1990 წელს ლუისვილში (შტატი კენტუკი, აშშ) სამშენებლო ფირმის მუშაკის ჰარი ლოურენსისა და საბავშვო ბანაკის მომუშავე კარენ ლოურენსის ოჯახში. უკვე 14 წლის ასაკში გოგონამ მტკიცედ გადაწყვიტა გამხდარიყო მსახიობი და სთხოვა მშობლებს წაეყვანათ ის ნიუ-იორკში, იმისათვის რომ იქ თავისთვის აგენტი ეპოვა. სააგენტოებმა მისი სამსახიობო უნარებს მაღალი შეფასება მისცეს, იმისდა მიუხედავად, რომ მას არ გააჩნდა სამუშაო განათლება და გამოცდილება. მან დაამთავრა სკოლა ექსტერნით 2 წლით ადრე, იმისათვის რომ აქტიურად დაეწყო გადაღებები.

ფილმოგრაფია
ჩინეთის გერბი

ჩინეთის სახალხო რესპუბლიკის გერბი (ჩინ ) — მიღებული იქნა 1950 წლის 20 სექტემბერს. გერბი წარმოადგენს წითელ წრეს, რომელზეც გამოსახულია ზეციური სიმშვიდის კარიბჭე — შესასვლელი აკრძალულ ქალაქში, ტიანანმენის მოედნის მხრიდან, რომელიც მდებარეობს პეკინში. კარიბჭის ზემოთ გამოსახულია ხუთი ვარსკვლავი, როგორც ჩინეთის დროშაზე. წითელი წრე ჩასმულია ხორბლის თავთავებში. ქვემოთა ნაწილის ცენტრში გამოსახულია კბილანა თვალი.

ზეციური სიმშვიდის კარიბჭე — სიმბოლურად გამოხატავს ჩინელი ერის უძველეს ტრადიციებს.
ხუთი ვარსკვლავი — ყველაზე დიდი ვარსკვლავი გამოსახავს ჩინეთის კომუნისტურ პარტიას, ხოლო ოთხი მომცრო ვარსკვლავი ოთხ სოციალურ კლასს.
წითელი წრე ჩასმული ხორბლის თავთავებში — სიმბოლურად გამოხატავს აგრარულ რევოლუციის მაოიზმის ფილოსოფიას.
კბილანა თვალი — მრეწველობაში მომუშავეებს.
ენის წარმოშობა

ენის წარმოშობა — კაცობრიობა უხსოვარი დროიდან დაინტერესდა როდის და რა პირობებში გაჩნდა ენა, რით აიხსნება მსოფლიოს ენების სიმრავლე, თავდაპირველად რომელი ენა ჩაისახა - ეს ის კითხვებია, რომლებიც უძველეს ადამიანს გაუჩნდა, რაზეც მოწმობს მრავალი ხალხის ზეპირსიტყვიერებაში არსებული მრავალი ლეგენდა და მითი ენის წარმოშობის შესახებ. ამ უძველესი ხალხური აზროვნების შედეგი აღბეჭდილია მრავალფეროვან ფოლკლორულ გადმოცემებში.

ხალხური გადმოცემები ენის წარმოშობის შესახებ
ესტონური
ერთი-ერთი ესტონური ზღაპარი მოგვითხრობს, რომ იყო ბრძენი ბერიკაცი, რომელმაც წყლით სავსე ქვაბი ცეცხლზე შემოდგა. წყალი წამოდუღდა და დაიწყო ჩუხჩუხი, სისინი და შიშინი. ამ დროს ბრძენმა მოუხმო დედამიწის ხალხებს და ვინც ჩუხჩუხის დროს მოვიდა, იმ ხალხმა რაკრაკა ბგერებით დაიწყო საუბარი, ხოლო ვინც სისინის დროს - სისინა ლაპარაკი და ა.შ. ესტონელები ყველაზე ადრე გამოცხადდნენ ქვაბთან და ამიტომაც ამეტყველებულან თვით ბრძენი კაცის ენაზე.

ბერძნული
უძველეს ხანაში ადამიანები მშვიდობიანად ცხოვრობდნენ ერთად, არც ქალაქები ჰქონიათ, არც კანონები, არც რამე წესწყობილება; ლაპარაკობდნენ საერთო ენით და ემორჩილებოდნენ ერთ ღმერთს - ზევსს. დროთა ვითარებაში ჰერმესმა სხვადასხვა კილოკავი გააჩინა და კაცობრიობა გაყო ხალხებად.

ალათაური ლეგენდა
უხსოვარ დროს ალათაელებს (თურქული ტომი) ჰქონიათ დედამიწის ზურგზე ერთადერთი სიბრძნის წიგნი. ალათაელები მომთაბარე ცხოვრებას ეწეოდნენ. ერთხელ კოკისპირულ წვიმაში მოსულა და ცხენზე აკიდებული ეს დიდი წიგნი სულ დასველებიათ. მეორე დღეს კაშკაშა მზეზე გაუფენიათ. ერთ-ერთი ძროხა მიპარულა და წიგნი დაუღეჭავს. მას შემდეგ სხვადასხვა ენაზე ალაპარაკებულან.

რას ამბობს ბიბლია
ბიბლიის იმ ადგილას, სადაც მოთხრობილია სამყაროს გაჩენის ამბები. საგნის სახელები ღმერთმა ადამს ამცნო. წიგნის მეორე ნაწილში კი ვიგებთ რომ, როცა პირველი ადამიანი გაჩნდა, ღმერთმა აჩვენა ყველა საგანი და არსება, ხოლო ადამიანმა მათ სახელები გამოუგონა. ხოლო ასეთ სიმრავლეს ბაბილონის გოდოლის მითით ხსნის: ადამიანებს გადაუწყვეტიათ აეგოთ ბაბილონის გოდოლი, ესე იგი ისეთი მაღალი შენობა, რომელიც ცას მისწვდებოდა. ღმერთს ამ გაზრახვისთვის ხელი შეუშლია და კოშკის მშენებლებისთვის ენა აურევია, სხვადასხვა ენაზე აულაპარაკებია, ისე რომ ერთმანეთის ვერაფერი გაეგოთ. ამგვარად ჩაფუშულა კოშკის მშენებლობის გეგმა.
პირველი ლიგა 2011-2012

პირველი ლიგა 2011-2012 — საქართველოს პირველი ლიგის ოცდამესამე სეზონი. დაიწყო 2011 წლის 23 აგვისტოს და დასრულდა 2012 წლის მაისში.

ფორმატი
პირველ ეტაპზე გუნდები გაიყვნენ ორ ჯგუფად: და . თითოეულში 10 გუნდი. ჯგუფებში პირველ და მეორე ადგილზე გასული გუნდები (სულ ოთხი), გადაინაცვლეს პლეი-ოფში უმაღლეს ლიგაში აღსაზევებლად. დანარჩენმა 16 გუნდმა გააგრძელა ბრძოლა ლიგაში ადგილის შენარჩუნებისთვის.

მონაწილე გუნდები
შედეგები
 ეტაპი
 ჯგუფი
სტეფანი მაიერი

სტეფან მორგან მაიერი (დ. 24 დეკემბერი, 1973 )— ამერიკელი მწერალი.

დაიბადა ამერიკაში 24 დეკემბერს 1973 წელს. მან ბავშვობა გაატარა არიზონაში. ჰყავს ორი და და სამი ძმა. მომავალი მეუღლე კრისტიანი გაიცნო მოზარდობისას და მასთან 1994 წელს იქორწინა.

1995 წელს სტეფანმა დაამთავრა ბრაიგამ იანგის სახელობის უნივერსიტეტი შტატ იუტაში. მან მიიღო ბაკალავრიატი ინგლისური ენის მცოდნეობაში. სტუდენტობის პერიოდში იგი ძალიან ბევრს კითხულობდა და ეცნობოდა თანამედროვე ფენტეზის ჟანრის წიგნებს.

სტეფანის გადმოცემით 2003 წლის 2 ივნისს მან სიზმარში ნახა მდელოზე წამოწოლილი შეყვარებული წყვილი, მისი თქმით ბიჭი ვამპირი იყო, რომელსაც გოგონას სუნი თავბრუს ხვევდა. 29 წლის დიასახლისმა და სამი შვილის დედამ გადაწყვიტა ჩაეწერა თავისი იდეები, ხოლო სამი თვის შემდეგ მან 500 ფურცლიანი რომანი ბინდი დაწერა. მან ლიტერატურულ აგენტებს მიუტანა თავისი რომანი, ხოლო ამის შემდეგ გამოსცა წიგნი რომელმაც მეიერს 750 ათასი დოლარი მოუტანა.

რომანი უპირველეს ყოვლისა გამოიცა თინეიჯერების გულების დასაპყრობად. იგი დაიბეჭდა და გაყიდვაში გამოვიდა პირველად ამერიკაში 2005 წელს და შემაშფოთებელი წარმატებით გაიყიდა. ამის შემდეგ ყოველ წელს სტეფანიმ გადაწყვიტა გამოეცა ახალ ახალი საგები ახალი მთვარე დაბნელება და განთიადი. ყოველ წიგნში მთხრობელი არის განუმეორებელი ბელა სუონი თუმცა მესამე ნაწილის ბოლო თავი მოთხრობილია ჯეიკობ ბლექის მიერ და ამან იმხელა სიმპატია დაიმსახურა მკითხველებისაგან, რომ სტეფანმა გადაწყვიტა ბოლო წიგნის გარკვეული ნაწილის მთხრობილი ჯეიკობი ყოფილიყო.
ჩინეთის კომუნისტური პარტიის ცენტრალური კომიტეტის გენერალური მდივანი

ჩინეთის კომუნისტური პარტიის ცენტრალური კომიტეტის გენერალური მდივანი (ჩინ: ) — უმაღლესი თანამდებობა ჩინეთის კომუნისტურ პარტიაში. „ჩკპ ცკ-ს“ გენერალურ მდივანს ერთდროულად უკავია ჩინეთის კომუნისტური პარტიის ცენტრალური კომიტეტის სამდივნოს და ჩინეთის კომუნისტური პარტიის ცენტრალური კომიტეტის პოლიტბიუროს მეთაურის თანამდებობა.

როგორც წესი, ჩკპ ცკ-ს მდივანს სახელმწიფოს მეთაურის თანამდებობა უჭირავს.

გენერალური მდივნები
დაბნელება (რომანი)

დაბნელება — მესამე წიგნი სტეფანი მეიერის რომანების სერიიდან „ბინდი“. წიგნი გამოიცა 2007 წლის 7 აგვისტოს. რომანს ისეთივე წარმატება ხვდა წილად როგორც მის წინამორბედებს (ბინდი და ახალი მთვარე).

სიუჟეტი
მოქმედება კვლავ ფორკსში ვითარდება. კალენების დაბრუნებამ ჯეიკობი ძალიან განარისხა, რადგან სამუდამოდ გადაეკეტა გზა ბელასკენ და ისინი მხოლოდ მეგობრებად დარჩნენ. თუმცა, ჯეიკს ბელა კვლავ უყვარს და სწორედ ამიტომ წიგნის ერთ-ერთ ეპიზოდში მას ჰკოცნის, რაც ბელას იმდენად განარისხებს, რომ ჯეიკისთვის ფიზიკურად გასწორებას შეეცდება და რადგან მაქციები, ისევე როგორც ვამპირები კლდესავით მაგრები არიან, ბელა ხელს დაიზიანებს. ამან უფრო იძაბება ვითარება ედვარდსა და ჯეიკს შორის. თუმცა ბელა ბლეკს მაინც შეურიგდება.

ამავდროულად ბელაზე განრისხებული ვიქტორია სიეტლში ახალშექმნილი ვამპირებისაგან არმიას აყალიბებს, რათა ერთხელ და სამუდამოდ იძიოს შური კალენებზე მისი შეყვარებულის, ჯეიმზის მოკვლისთვის. კალენები ნებისმიერ წამს ელოდებიან ვიქტორიას თავდასხმას და ამიტომაც მუდმივ მზადყოფნაში არიან. რადგან ვიქტორია მაქციებისა და ვამპირების საერთო მტერია, ამ ნაწილში ისინი გაერთიანდებიან მტერთან საბრძოლველად. ვამპირები მაქციებთან ერთად იწყებენ ტაქტიკის შემუშავებას, თუ როგორ გაუმკლავდნენ ახალშექმნილთა არმიას. ამ ნაწილში ბელა სკოლას ამთავრებს და ამის აღსანიშნავად კალენების სახლში ელისი წვეულებას აწყობს. საბოლოოდ ვიქტორიას არმია ფორკსისკენ დაიძვრება, რასაც ელისი მანამდე იხილავს, სანამ ისინი ქალაქს მიუახლოვდებიან. კარგად შემუშავებული ტაქტიკით კალენებსა და მაქციებს არ გაუჭირდებათ ვიქტორიას არმიის განადგურება. წიგნის ბოლო თავი მოთხრობილია ჯეიკობ ბლეკის მიერ - მას ედვარდისა და ბელას, ქორწილის მოსაწვევი მოსდის.

გარეკანი
ავტორ სტეფანი მეიერის თქმით, „დაბნელების“ გარეკანს რამდენიმე სიმბოლური დატვირთვა აქვს:

წითელი ლენტის ერთი ნაწილი ედვარდისადმი, ხოლო მეორე ჯეიკობისადმი სიყვარულს აღნიშნავს. ლენტი ბელას არჩევანია, თუ ვისთან დარჩეს.
ლენტი აგრეთვე აღნიშნავს იმ ორ არჩევანს, რომელიც ბელას გააჩნია: პირველია გახდეს ვამპირი და დარჩეს ედვარდთან, და მეორე — დარჩეს ადამიანი, მაგმამ იყოს ჯეიკობთან.
იმის მიუხედავად, რომ ბელას ძალიან სურს, გახდეს ვამპირი, მაინც უჭირს გამოეთხოვოს ადამიანურ ცხოვრებას. ლენტის ორი ნაწილი ერთმანეთთან დაკავშირებულია წვრილი ძაფით, რაც აღნიშნავს იმას, რომ ბელა ებღაუჭება საკუთარ ადამიანურ ცხოვრებას, ჯეიკობს.
ლენტის მცირე ნაწილი ჯეიკობისადმი სიყვარულის აღმნიშვნელია, ხოლო დიდი ედვარდისადმი.

თავად სახელწოდება „დაბნელება“ არის მთვარის (ედვარდის) და მზის (ჯეიკობის) ერთობლიობა, რაც დაბნელების აღმნიშვნელია.
კორალაინი (ფილმი)

კორალაინი — 2009 წლის ანიმაციური ფილმი, რომელიც ეფუძნება ნილ გეიმენის ამავე სახელწოდების 2002 წლის რომანს. ფილმი გადაღებულია რეჟისორ ჰენრი სელიკის მიერ, სტუდიაში , ხოლო დისტრიბუტორია . 60,000,000 აშშ დოლარის ბიუჯეტით ფილმმა შემქმნელებს მოუტანა 124,596,398 აშშ დოლარის შემოსავალი.

სიუჟეტის მიხედვით, გოგონა კორალაინს ბეზრდება ჩვეულებრივ სამყაროში ცხოვრება, ვინაიდან მისი მშობლები დიდ ყურადღებას არ უთმობენ. ალტერნატიულ რეალობაში ისინი მას ყველანაირად ანებივრებენ და კორალაინი დგება არჩევანის წინაშე, თუ რომელ სამყაროში დარჩეს.
სოციალ-დემოკრატები საქართველოს განვითარებისათვის

სოციალ-დემოკრატები საქართველოს განვითარებისათვის — მემარცხენე-ცენტრისტული იდეოლოგიის პოლიტიკური პარტია საქართველოში, რომელიც დაფუძნდა 2010 წელს, თავმჯდომარეა (ხელმძღვანელი) გია ჟორჟოლიანი. გაერთიანების დეკლარირებული მისიაა საქართველოს განვითარება, რაც გულისხმობს სოციალურ, ეკონომიკურ, პოლიტიკურ, კულტურულ და პიროვნულ (ინდივიდუალურ) განვითარებას და ემყარება შემდეგ პრინციპებს: თავისუფლება, თანასწორობა, სამართლიანობა, სოლიდარობა.
უთო

უთო — ერთ-ერთი ელექტრონული მოწყობილობათაგანი, რომელიც ტანისამოსის, ფარდების და სხვა მატერიების გასწორება-დაუთოვებისათვის გამოიყენება.

ისტორია
უთო გამოგონილი იქნა დიდი ხნის წინათ. ძვ. წ. საუკუნეში ძველმა ბერძნებმა შექმნეს ტანისამოსის და სხვა სახის ქსოვილების ნაკეცების გასასწორებელი მეტალის მოწყობილობა, რომელიც მხოლოდ გაცხელების შემდეგ შესანიშნავად ასრულებდა შემქმნელების ჩანაფიქრს. — საუკუნეში უთო თანამედროვეობასთან ძალიან ახლოს მდგომ ლითონის იარაღს წარმოადგენდა, მას გაზზე ან ღუმელზე აცხელებდნენ.

 საუკუნის შუა წლებში გამოჩნდა უთო, რომელშიც გავარვარებული ნაკვერჩხლები თავსდებოდა. ყველაზე გავრცელებული იყო გასათბობი უთოები - ისინი ღუმელში იდგმებოდა და ასე ცხელდებოდა. თუმცა იმ დროისთვის ყველაზე ძვირფასს მაინც სპირტის უთო წარმოადგენდა - საუკუნეში მისთვის საკმაოდ ძვირ საფასურს ცხვარსაც კი არ იშურებდნენ. პირველი ელექტრონული უთო გამოჩნდა 1882 წელს გამომგონებელ ჰენრი სილის წყალობით.

კონტროლის სკალა
მაგალითი (აღებულია თანამედროვე მოწყობილობის ინსტრუქციიდან):
ატლეტიკო მადრიდი

„ატლეტიკო მადრიდი“ — ესპანეთის საფეხბურთო კლუბი ქალაქ მადრიდიდან. ასპარეზობს პრიმერა დივიზიონში. საშინაო მატჩებს ატარებს ესტადიო ვანდა მეტროპოლიტანოზე.

დაარსდა 1903 წელს და დღემდე ერთ-ერთი წამყვანი კლუბია ესპანეთში. „ატლეტიკო“ ტიტულების სიმრავლით მხოლოდ მადრიდის „რეალს“ და კატალონიის „ბარსელონას“ ჩამორჩება ესპანეთის მასშტაბით. „ატლეტიკო“ დღესაც ევროპულ გრანდად მოიაზრება. კლუბი 2010 და 2012 წლებში გახდა უეფა-ს ევროპა ლიგისა და უეფა-ს სუპერთასის გამარჯვებული. 2014 წელს გუნდმა მოიგო ლა ლიგა, ესპანეთის სუპერთასი, მონაწილეობა მიიღო ჩემპიონთა ლიგის ფინალში.

სტადიონი
მიღწევები
ესპანეთი
ლა ლიგა:
ჩემპიონი (11): 1939–40, 1940–41, 1949–50, 1950–51, 1965–66, 1969–70, 1972–73, 1976–77, 1995–96, 2013–14, 2020–21
ვიცე ჩემპიონი (10):1943–44, 1957–58, 1960–61, 1962–63, 1964–65, 1973–74, 1984–85, 1990–91, 2017–18, 2018–19
სეგუნდა დივიზიონი:
ჩემპიონი (1): 2001–02
ვიცე ჩემპიონი (2): 1932–33, 1933–34
ესპანეთის თასი:
თასის მფლობელი (10): 1959–60, 1960–61, 1964–65, 1971–72, 1975–76, 1984–85, 1990–91, 1991–92, 1995–96, 2012–13
ფინალისტი (9): 1921, 1926, 1955–56, 1963–64, 1974–75, 1986–87, 1998–99, 1999-00, 2009–10
ესპანეთის სუპერთასი:
თასის მფლობელი (2): 1985, 2014
ფინალისტი (5): 1991, 1992, 1996, 2013, 2019–20
ევა დუარტეს თასი
თასის მფლობელი (1): 1951
ფინალისტი (1): 1950

ევროპა
უეფა-ს ევროპა ლიგა:
ჩემპიონი (3): 2009–10, 2011–12, 2017–18

უეფა-ს თასების მფლობელთა თასი
ჩემპიონი (1): 1961–62

უეფა-ს სუპერთასი (3): 2010, 2012, 2018

მიმდინარე შემადგენლობა
ცნობილი ფეხბურთელები
ყველაზე მეტი მატჩი

ყველაზე მეტი გოლის ავტორი

კლუბის ფერები
უნიფორმა
კლუბის დაარსების დღიდან ფეხბურთელებს ლურჯ-თეთრ ზოლებიანი მაისურები და შავი შორტები ეცვათ, მაგრამ შემდეგ შავი შორტი ლურჯმა ჩაანაცვლა ხოლო მაისურები წითელ თეთრი ზოლებით ჩანაცვლდა.

ფორმები წლების მიხედვით
გუნდის ფორმების ფირმები და სპონსორები წლების მიხედვით
სათამაშოების ისტორია 3

სათამაშოების ისტორია 3 — 2010 წლის ამერიკული ანიმაციური ფილმი. გადაღებული 3 ფორმატში. იგი არის სათამაშოების ისტორიის სერიის ფილმების მესამე ნაწილი.

სათამაშოების ისტორია 3 ერთადერთი ანიმაციური ფილმია, რომლის შემოსავალმა ერთ მილიარდ დოლარს გადააჭარბა. ფილმის მსოფლიო პრემიერა 2010 წლის 18 ივნისს შედგა. მთავარ გმირებს კვლავ ტომ ჰენქსი და ტიმ ალენი ახმოვანებენ. პრემიერაზე, ფილმის დაწყებამდე, ეკრანზე გაუშვეს მოკლემეტრაჟიანი ანიმაციური ფილმი „დღე და ღამე“.

სიუჟეტი
ფილმის დასაწყისი ასეთია: ვუდი, ბაზი და ჯესი მისდევენ მატარებელს. მატარებელს მართავენ ბარტი და ბეტი (მისტერ და მისის კარტოფილები). მათთან ერთად მატარებელში არიან სამი უცხოპლანეტელი, პლანეტიდან სახელად - პიცა. უეცრად მატარებელი ხიდიდან ვარდება, რადგანაც ლიანდაგი აფეთქებულია. მატარებელს ჰაერში ბაზ ლაითერი იჭერს და ბოროტმოქმედებს ჩიხში მოაქცევს. სინამდვილეში კი ამ ყველაფერს ენდი აკეთებს, რომელიც გიჟდებოდა თავისი სათამაშოებით თამაშზე. ახლა ის უკვე 16 წლისაა და აღარ აინტერესებს საბავშვო გასართობები, რადგანაც იგი უნივერსიტეტში სწავლის გასაგრძელებლად ემზადება. ენდი გადაწყვეტს, რომ კოლეჯში მხოლოდ ვუდი წაიყვანოს, თუმცა სრულიად შემთხვევით სათამაშოები საბავშვო ბაღში აღმოჩნდებიან, სადაც ყველაფერი ისე არაა როგორც მათ ეგონათ.

საუნდტრეკები
ჯილდოები
ოსკარი საუკეთესო ორიგინალური სიმღერისთვის
ოსკარი საუკეთესო ანიმაციური სრულმეტრაჟიანი ფილმისთვის
ზომბილენდი

„ზომბილენდი“ — 2009 წლის საშინელებათა ჟანრის კომედია. პრემიერა გაიმართა 2009 წლის 2 ოქტომბერს ფილმის რეჟისორია რუბენ ფლეიშერი.

სიუჟეტი
მას შემდეგ, რაც აშშ-ში ზომბის ვირუსი გავრცელდა, გადარჩა მცირერიცხოვანი გუნდი რომელიც მოგზაურობს ქალაქიდან ქალაქში რათა ზომბებს გაექცნენ. ერთ-ერთი გადარჩენილთა შორის თინეიჯერი ბიჭია, რომელიც კოლუმბუსში მიემგზავრება სადაც მისი მშობლები ცხოვრობდნენ. იმისათვის, რომ გადარჩეს მან შეიმუშავა წესთა სისტემა რომელსაც მთელი ფილმის განმავლობაში იცავს. ერთხელაც გზაზე ის შეხვდება სხვა გადარჩენილ მოგზაურს, რომელსაც ზომბთა სხვადასხვა სადისტური ხერხით დახოცვა უყვარს. ის ტალაჰასში მიემართება ამიტომ ბიჭის გაყოლებასაც გადაწყვეტს. მარტოობაში ისინი ვერავის ენდობიან, ამიტომ ერთმანეთს იმ ქალაქების სახელებს ეძახიან საითაც მიემართებიან. კოლუმბუსს და ტალაჰასს ბევრი სურთულის გადალახვა მოუწევთ ერთად, მათ შორისაა ორი ცბიერი და (უიჩიტა და ლიტლ როკი) რომლებმაც რამდენიმეჯერ გააცურეს ბიჭები.

როლებში
ჯესი აიზენბერგი — კოლუმბუსი
ვუდი ჰარელსონი — ტალაჰასი
ემა სტოუნი — უიჩიტა
ებიგეილ ბრესლინი — ლიტლ-როკი
ემბერ ჰერდი — 406, კოლუმბუსის მეზობელი
ბილ მარი — თამაშობს თავის თავს

კოლუმბუსის წესთა სისტემა
იყავი ფორმაში
საკონტროლო გასროლა
ფრთხილად ტუალეტებში
უსაფრთხოების ღვედი
მფრინავი რკინის ტაფა
იცხოვრე მარტივად
იშოვე მაგარი წყვილი
პირსახოცი
ბოულინგის ბურთი
არ ისურვო, იყო გმირი (ფილმის ბოლოს იცვლება „იყავი გმირი“-თ)
ერიდე სტრიპტიზ-კლუბებს
თუკი ეჭვი გეპარება, გვერდის ასავლელი გზა იპოვე.
შეამოწმე უკანა სავარძელი
შვეიცარიული საბრძოლო დანა
ჰიგიენა

საინტერესო ფაქტები
ფილმის ყველა პერსონაჟს ამერიკის ქალაქების საპატივსაცემულო სახელები ჰქვია: კოლუმბუსი (კოლუმბუსი), ტალაჰასი (ტალაჰასი), უიჩიტა (უიჩიტა) და ლიტლ როკი (ლიტლ-როკი).
ბილ მარის და ვუდი ჰარელსონს ერთად უკვე ჰქონდათ ნათამაშები სხვა ფილმში.
როდესაც ფილმში ტალაჰასი და ბილ მარი მარიხუანით დაბოლდებიან ისინი ცდილობენ დაიჭირონ წარმოსახვითი მოჩვენება და ერთმანეთს მიმართავენ სახელებით: რეი და პიტი. ასე ეწოდება ფილმის „მოჩვენებებზე მონადირეების“ მთავარ გმირებს, რომელშიც ბილ მარიმ პიტის როლი შეასრულა.
ფილმის თითქმის ბოლო მომენტში უიჩიტა კოლუმბუსს თავის ნამდვილ სახელს ეუბნება - კრისტა.
ფრეგლების კლდე

ფრეგლების კლდე — საბავშვო თოჯინური სატელევიზიო სერიალი, რომლის ავტორია ჯიმ ჰენსონი. სერიალის ძირითადი პერსონაჟები იყვნენ მაპეტების სტილის ფრეგლები. შოუ გადიოდა 1983-1987 წლებში, ტელეარხებზე (კანადა), (ბრიტანეთი), (აშშ) და 1 (ახალი ზელანდია). შოუს დიდი პოპულარობა ხვდა წილად.

სიუჟეტის მიხედვით, ფრეგლები არიან არსებები, რომლებიც ცხოვრობენ კლდის გამოქვაბულებში. მათთან ერთად ასევე ცხოვრობენ მომცრო ზომის მშენებელი დუზერები. მაყურებლებში დიდი პოპულარობა ჰქონდა ერთ-ერთ პერსონაჟს, მერჯორის, რომელიც ასევე ცნობილია ’ნაგვის გროვის’ სახელით.
ბოდავის ღვთისმშობლის ეკლესია

}
| რელიგიური_წევრობა =
| წესჩვეულება =
| პროვინცია = მცხეთა-მთიანეთის მხარე
| რაიონი = დუშეთის მუნიციპალიტეტი
| კურთხევის_წელი =
| სტატუსი =მოქმედი
| ფუნქციური_სტატუსი =
| მემკვიდრეობითი_ადგილმდებარეობა = წილკნისა და დუშეთის ეპარქია
| ხელმძღვანელობა =
| საიტი =
| ხუროთმოძღვრება =დიახ
| ხუროთმოძღვარი =
| ხუროთმოძღვრული_ტიპი =
| ხუროთმოძღვრული_სტილი = სწორკუთხოვანი ჯვარი
| ფასადის_მიმართულება =
| ნოვატორული =
| თარიღდება = საუკუნე
| მშენებლობის_ფასი =
| დეტალები =დიახ
| ტევადობა =
| სიგრძე =
| სიგანე =
| ნავის_სიგანე =
| სიმაღლე_მაქსიმალური =
| გუმბათის_რაოდენობა =
| გუმბათის_სიმაღლე_გარე =
| გუმბათის_სიმაღლე_შიდა =
| გუმბათის_დიაგ_გარე =
| გუმბათის_დიაგ_შიდა =
| მინარეთი_რაოდენობა =
| მინარეთის_სიმაღლე =
| წვეტის_რაოდენობა =
| წვეტის_სიმაღლე =
| მასალა =
| =
| =
| =
| =
| განედი =42.145556
| გრძედი =44.844444
| საერთო_მოიჯარე =
| ქვეყანა=

ბოდავის ღვთისმშობლის ეკლესია იგივე ფუძნარის ღვთისმშობლის ეკლესია — ტაძარი დუშეთის მუნიციპალიტეტის სოფელ ბოდავის ჩრდილო-აღმოსავლეთით 2-3 კმ-ზე, ბოდავისხევის ხეობაში. ხუროთმოძღვრული ფორმებით საუკუნის ნახევრით თარიღდება.

არქიტექტურა
გუმბათოვანი ეკლესიის გეგმას საფუძვლად უდევს სწორკუთხედში ჩასახული ჯვარი. აღმოსავლეთით აფსიდია, რომლის ორივე მხარეს სამკვეთლო და სადიაკვნეა. ორივეს შესასვლელი ტაძრის მკლავებიდან აქვს. კედლები ძირითადად ნატეხი ქვითაა ნაგები, ხოლო კარ-სარკმლები, კარნიზები, გუმბათის ყელი და კოსნტრუქციულად მნიშვნელოვანი ელემენტები — სუფთად გათლილი შირიმის კვადრებით. თაღები ისრისებრია. გუმბათქვეშა კვადრატიდან გუმბათის ყელზე გადასვლა განხორციელებულია აფრების მეშვეობით. გუმბათის ყელში გაჭრილი 12 სარკმელი შემკულია პროფილირებული საპირეებით. ძეგლი გადახურულია კარვისებრი სახურავით. და - საუკუნეებში ეკლესია შეაკეთეს — თაღები, პილასტრები და გუმბათის ყელის მნიშვნელოვანი ნაწილი შირიმის თლილი ქვით გაამაგრეს და ჩრდილო-აღმოსავლეთიდან მცირე ზომის ეგვტერი მიაშენეს. ეკლესიის ირგვლივ გალავნის ნაშთია, რომლის ჩრდილო-დასავლეთით საცხოვრებელ ნაგებობათა ნანგრევებია.

ეკლესიის დასავლეთ ფასადზე არის წარწერა რომელიც სრულად არ იკითხება:

რესტავრაცია
2012 წლისთვის ტაძარს განადგურება ემუქრებოდა. ჩამოშლილი იყო გუმბათის ყელი, თითქმის განადგურებული იყო კამარები, ჩამონგრეული იყო კედლების ზემოთა ნაწილები და ლავგარდანი. 2012–2014 წლებში ჩაუტარდა სარეაბილიტაციო სამუშაოები საქართველოს კულტურული მემკვიდრეობის დაცვის ეროვნული სააგენტოს დაკვეთით.
ჯაბა (საკუთარი სახელი)

ჯაბა — სახელი წარმოსდგება ჯაბრიელის შემოკლებული ვარიანტისაგან, რომელიც თავის მხრივ წარმოადგენს ძველი ებრაული სახელის, გაბრიელის, არაბიზებულ ფორმას. გაბრიელი ერქვა ერთ-ერთ მთავარანგელოზს, რომლის სახელიც არაბულად გადმოიცემა როგორც „ჯაბრიელ“. ამის შემოკლებით მიღებულია ჯაბა. ჯაბასაგან წარმოქმნილია გვარი ჯაბიძე..

სამოქალაქო რეესტრის მონაცემებით, საქართველოს ტერიტორიასა და მის ფარგლებს გარეთ ცხოვრობს ამ სახელის 3851 მატარებელი ადამიანი.

ანგელოზის დღე, 24 დეკემბერი — ყოველთა წმინდანთა დღე.
მორის ფოცხიშვილი

მორის თომას ძე ფოცხიშვილი (დ. 11 ივნისი, 1930, თბილისი — გ. 1997) — ქართველი პოეტი.

ბიოგრაფია
1954 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი, ჟურნალისტიკის განყოფილება. 1959–1965 წლებში მუშაობდა გამომცემლობა „ლიტერატურა და ხელოვნებაში“. 1979-1982 წლებში იყო ჟურნალ „ცისკრის“ რედაქტორი, 1983-1987 წლებში — გამომცემლობა „ნაკადულის“ დორექტორი. 1987 წლიდან მუშაობდა წიგნის პალატის დირექტორად. პირველი ლექსები 1950 წელს გამოაქვეყნა. პირველი პოეტური კრებული „ალუბლები წვიმაში“ — 1957 წელს. ამას მოჰყვა მისი შემოქმედებისათვის მნიშვნელოვანი კრებულები: „ხმა“ (1966), „რწმენა“ (1970), „შენითა“ (1983), „შენ სიყვარულო, შენ“ (1991), „სანთელ-საკმევლისა“ (1998) და მრავალი სხვა კრებული თუ ერთტომეული. იგი ლაურეატია ნ.ოსტროვსკის, გ. ტაბიძის, ა. წერეთლის, ზვიო ზდოსლავის, ო. თუმანიანის სახელობისა და სახელმწიფო პრემიებისა. მიღებული აქვს ალბერტ შვაიცერის მშვიდობის მედალი (1983).

მორის ფოცხიშვილი ეწეოდა მთარგმნელობით მუშაობასაც. მან თარგმნა სერგეი ესენინის, ნიკოლოზ ტიხონოვის, ბორის პასტერნაკის, ანდრეი ვოზნესენსკის, ევგენი ევტუშენკოსა და სხვათა ნაწარმოებები, უკრაინელ, ბელორუს და მოლდაველ პოეტთა ლექსები.

მორის ფოცხშვილის ლექსები თარგმნილია რუსულ, სომხურ, ინგლისურ, გერმანულ და სხვა ენებზე.

გარდაიცვალა 1997 წელს. დაკრძალულია ანდერძისამებრ მცხეთაში, დედათა მონასტრის ეზოში.
რაც ყველაზე ძალიან გიყვარს

„რაც ყველაზე ძალიან გიყვარს“ — რეჟისორ გიორგი ლიფონავას მიერ 2008 წელს გადაღებული საახალწლო და საოჯახო ფილმი. ფილმის პრემიერა გაიმართა 2008 წლის დეკემბერს თბილისში. ფილმი გადაიღებულია სერიალის, „ჩვენი ოფისის“ მიხედვით.

სიუჟეტი
საახალწლო საყიდლებზე წასულ ცოლ-ქმარს ჰიპერმარკეტში შვილი, 1 წლის საბა რჩებათ. მხოლოდ ის იციან, რომ ბავშვი თოვლის ბაბუას ჩააბარეს, თუმცა მაღაზიაში დაბრუნებისას ის აღარ ხვდებათ. საქმეს ართულებს ის, რომ საგზაო წესების დარღვევის გამო მათ პოლიცია აპატიმრებთ და წინასწარი დაკავების იზოლატორში გადაჰყავთ. სულ მალე მათი მეგობრებიც: თიკუნა, ნუნუკა, ლადო და ალე იზოლატორში მათ გვერდით აღმოჩნდებიან. თოვლის ბაბუა კი, რომელსაც საბა ჩააბარეს, წვეულებიდან დაბრუნებული ძალიან დათვრა, თუმცა მას გზად მყუდრო ხვდება და ამჩნევს, რომ მანქანის უკანა სავარძელზე ჩვილ ბავშვს სძინავს. იგი თოვლის ბაბუის სურვილების წიგნაკით ხელმძღვანელობს, რომელშიც წერია იმ ოჯახების მისამართები, სადაც საჩუქრები უნდა მიეტანა. საბოლოოდ, იგი თეკლა და ლაშას სახლში მივა, სადაც ციხიდან გათავისუფლებული მეგობრები ფიქრობენ, თუ როგორ იპოვონ პატარა საბა.

როლებში
გიორგი კალანდაძე — ნიკა
გია ცინაძე — მყუდრო
ვანიკო თარხნიშვილი — ლაშა
თაკო აბაშიძე — ნატა
გიორგი კალანდარიშვილი — დოლჩე
ადელინა გოგუაძე — თიკუნა
ანა სანაია — თეკლა
ნინო მუმლაძე — ნუნუკა
გუგა კახიანი — პატრულის თანამშრომელი
ნათია წიწილაშვილი — ნინი
დიმა ტატიშვილი — თოვლის პაპა
თორნიკე კალანდარიშვილი — საბა

საუნდტრეკები
სალომე კორკოტაშვილი — რაც ყველაზე ძალიან გიყვარს
დათო ლომიძე და ჯგუფი სტრინგი — ახალი წელი
ჯგუფი მწვანე ოთახი — .
დათო ლომიძე და ჯგუფი მწვანე ოთახი — 
სალომე კორკოტაშვილი და აჩიკო გულედანი —
მარინ ლე პენი

მარინ ლე პენი (, სრული სახელი , დ. 5 აგვისტო, 1968, ნიოი-სიურ-სენა, ო-დე-სენა) — ფრანგი პოლიტიკოსი და ჟან-მარი ლე პენის ქალიშვილი. საფრანგეთის ეროვნული ასამბლეის წევრი 2017 წლიდან.

პოლიტიკური კარიერა
მარინ ლე პენი 1992-1998 წლებში მუშაობდა ადვოკატად. 2004-2017 წლებში იყო ევროპის პარლამენტის წევრი. ნაციონალური ფრონტის (2018 წლიდან ეროვნული გაერთიანება) პრეზიდენტი 2011 წლის 16 იანვარიდან 2021 წლის 13 სექტემბრამდე.

1972 წლის 5 ოქტომბერს ჟან-მარი ლე პენმა დააარსა ეროვნული ფრონტი. მარინ ლე პენის მამა პარტიას სათავეში 39 წლის განმავლობაში ედგა.

მარინ ლე პენი იყო პრეზიდენტობის კანდიდატი 2012 და 2017 წლების საფრანგეთის საპრეზიდენტო არჩევნებში.